ΓΡΑΠΤΗ ΕΡΩΤΗΣΗ P-1773/00

υποβολή: Paulo Casaca (PSE) προς την Επιτροπή

(29 Μαΐου 2000)

Θέμα: Εφαρμογή του Κανονισμού 1587/98

Ο Κανονισμός του Συμβουλίου αριθ. 1587/98(1), που εφαρμόζεται με τον Κανονισμό της Επιτροπής αριθ. 2844/98(2), επεκτείνει στην βενθοπελαγική αλιεία το καθεστώς στήριξης των αλιέων της Αυτόνομης Περιοχής των Αζορών που προηγουμένως κάλυπτε τον τόνο με προορισμό τη βιομηχανική χρήση, για την αντιμετώπιση του αυξημένου κόστους της εν λόγω δραστηριότητας που οφείλεται στον εξόχως απόκεντρο χαρακτήρα της περιοχής.

Τα βενθοπελαγικά είδη που αλιεύονται στην περιοχή αποστέλλονται, κατά το μεγαλύτερο μέρος τους, σε άλλα νησιά του αρχιπελάγους, στην ηπειρωτική Πορτογαλία και σε άλλους προορισμούς στην Ευρωπαϊκή Ένωση καθώς και για εξαγωγή, ενώ κάποιες ποσότητες καταναλώνονται και στη νήσο όπου αλιεύονται.

Σύμφωνα με το νόμο, τα βενθοπελαγικά αλιεύματα των Αζορών τίθενταιποχρεωτικά σε πλειστηριασμό και οι αλιείς δεν έχουν τρόπο να γνωρίζουν τον τελικό προορισμό τους. Σύμφωνα με τους κανόνες της ενιαίας αγοράς, μόνον τα εξαγόμενα αλιεύματα καταχωρίζονται από τις αρμόδιες τελωνιακές αρχές.

Εξάλλου, οι κανονιστικές διατάξεις δεν προβλέπουν καμία άλληποχρέωση για τη χορήγηση της εν λόγω επιδότησης, πέραν του πιστοποιητικού που αφορά την ποσότητα και το είδος του αλιεύματος καθώς και την τήρηση των ποσοτικών περιορισμών για τη χορήγηση της επιδότησης.

Έχονταςπόψη τα προαναφερθέντα, θα μπορούσε μήπως η Επιτροπή να αναφέρει εάν:

1. Σύμφωνα με τους προαναφερθέντες κανονισμούς, θεωρεί ως επαρκές αποδεικτικό στοιχείο για την πραγματοποίηση των πληρωμών στους αλιείς την πιστοποίηση του αρμόδιου δημόσιου φορέα, δηλαδή της Lotaor, που αφορά την ποσότητα και το είδος του αλιεύματος;

2. Κρίνει απαραίτητο και το αποδεικτικό στοιχείο της αποστολής εκτός νησιωτικού εδάφους; Σε καταφατική περίπτωση, βάσει ποίων κανονιστικών διατάξεων και με ποιόν τρόπο χορηγείται το εν λόγω πιστοποιητικό;

(1) ΕΕ L 208 της 24.7.1998, σελ. 1.

(2) ΕΕ L 354 της 30.12.1998, σελ. 53.

Απάντηση του κ. Fischler εξ ονόματος της Επιτροπής

(23 Ιουνίου 2000)

Ο στόχος του κανονισμού (ΕΚ) αριθ. 1587/98 του Συμβουλίου της 17ης Ιουλίου 1998 για τη θέσπιση καθεστώτος αντιστάθμισης του επιπλέον κόστους που συνεπάγεται ο κατέξοχή απόκεντρος χαρακτήρας των Αζορών, της Μαδέρας, των Καναρίων Νήσων και των γαλλικών διαμερισμένων της Γουιάνας και της Ρεϋνιόν, για τη διάθεση ορισμένων προϊόντων αλιείας, είναι να επιτραπεί στους σχετικούς οικονομικούς φορείς να ενεργήσουν στο πλαίσιο των όρων που είναι παρόμοιοι με εκείνους των εταίρων τους στην ευρωπαϊκή ήπειρο μέσω της πληρωμής αντιστάθμισης που χορηγείται για τις ποσότητες που πραγματικά αποστέλλονται εκτός του εδάφους των περιφερειών αυτών.

Όσον αφορά τις ερωτήσεις σε σχέση με τους οικονομικούς φορείς των Αζορών, πρέπει να διευκρινιστεί ότι:

1. Σύμφωνα με το άρθρο 6 του κανονισμού (ΕΚ) αριθ. 2844/98 της Επιτροπής της 22ας Δεκεμβρίου 1998 για τις λεπτομέρειες εφαρμογής του κανονισμού (ΕΚ) αριθ. 1587/98, η περιφερειακή κυβέρνηση των Αζορών θέσπισε τις κατάλληλες διατάξεις για τη διασφάλιση της τήρησης των όρων εφαρμογής του καθεστώτος.

Σύμφωνα με τις διατάξεις αυτές, οι δικαιούχοιποχρεούνται ναποβάλλουν τα δικαιολογητικά που πιστοποιούν την αλιευθείσα ποσότητα καθώς και τα είδη (βλέπε παραρτήματα που αναφέρονται στην εφαρμοζόμενη περιφερειακή κανονιστική ρύθμιση). Οι πληρωμές πραγματοποιούνται βάσει των αντίστοιχων αιτήσεων πουποβάλλονται βάσει της τεκμηρίωσης αυτής.

2. Το καθεστώς έχει προορισμό να αντισταθμίσει το διαπιστωθέν επιπλέον κόστος στη διάθεση των προϊόντων εκτός του περιφερειακού εδάφους. Κατά συνέπεια, η εφαρμοζόμενη περιφερειακή κανονιστική ρύθμιση προβλέπει, στο άρθρο της 3, ότι οι αγορές προορισμού είναι τα άλλα κράτη μέλη, οι Ηνωμένες Πολιτείες και ο Καναδάς. Επιπλέον, η εν λόγω κανονιστική ρύθμιση προσδιορίζει, στο παράρτημα, την τεκμηρίωση που πρέπει ναποβάλλεται από τις εταιρίες που προβαίνουν στην εξαγωγή των προϊόντων που αφορά το καθεστώς, ιδίως το τιμολόγιο της εταιρίας μεταφορών και το έγγραφο που πιστοποιεί την φόρτωση του προϊόντος ή τη διεθνή δήλωση αποστολής.